biswa921/hiwiki-latest-pages-articles-raw huggingface dataset:
टोरेस जलसन्धि

thumb|350px|right|टोरेस जलसन्धि और उसमें स्थित द्वीपों का मानचित्र
टोरेस जलसन्धि (Torres Strait) ऑस्ट्रेलिया और नया गिनी द्वीप के बीच की जलसन्धि है। यह अपनी न्यूनतम बिन्दु में १५० किमी की चौड़ाई रखती है। इसके दक्षिण में ऑस्ट्रेलियाई मुख्यभूमि के क्वीन्सलैण्ड राज्य का यॉर्क अंतरीप प्रायद्वीप है और उत्तर में पापुआ न्यू गिनी का पश्चिमी प्रान्त है। यह जलदन्धि पूर्व में स्थित कोरल सागर के पानी को पश्चिम में स्थित आराफ़ूरा सागर से जोड़ती है। हालांकि यह नाव-यातायात के लिये एक महत्वपूर्ण जलमार्ग है, इसके अधिकतर भाग में गहराई बहुत ही कम है (७ से १५ मीटर तक)। इतनी कम गहराई और जगह-जगह पर शैल-भित्तियों और द्वीपों के बिखरे होने से इसे एक ख़तरनाक मार्ग माना जाता है।Harris, P.T., 1988. Sediments, bedforms and bedload transport pathways on the continental shelf adjacent to Torres Strait, Australia - Papua New Guinea. Continental Shelf Research 8, 979-1003

 टोरेस जलसन्धि द्वीप और निवासी 
टोरेस जलसन्धि में कम-से-कम २७४ द्वीप हैं जिनमें से १७ पर स्थाई मानव आबादी है। यहाँ के लोग हज़ारों वर्षों से ऑस्ट्रेलियाई मुख्यभूमि पर ऑस्ट्रेलियाई आदिवासियों (ऐबोरिजिनल) और नया गिनी के मॅलानेशियाई लोगों के बीच में व्यापार व सांस्कृतिक सम्पर्क बनाने वाली एक महत्वपूर्ण कड़ी थे। आधुनिक काल में यहाँ के द्वीपों में लगभग ६,८०० और ऑस्ट्रेलियाई मुख्यभूमि पर लगभग ४२,००० टोरेस जलसन्धि द्वीपवासी (Torres Strait Islanders) रहते हैं।

 इन्हें भी देखें 
 कोरल सागर
 आराफ़ूरा सागर
 यॉर्क अंतरीप प्रायद्वीप

 सन्दर्भ 

श्रेणी:आराफ़ूरा सागर
श्रेणी:कोरल सागर
श्रेणी:ऑस्ट्रेलिया-पापुआ न्यू गिनी सीमा
सुन्दा चाप

thumb|upright|पश्चिमी सुन्दा चाप और गर्त (ट्रेन्च) जिसमें भूकम्पीय घटनाएँ दिखाई गई हैं
सुन्दा चाप (Sunda Arc) दक्षिणपूर्व एशिया में स्थित एक ज्वालामुखीय चाप (volcanic arc) है जिसने सुमात्रा, जावा, सुन्दा जलसन्धि और लघुतर सुन्दा द्वीपसमूह के द्वीपों का निर्माण किया। इस पूरे चाप में ज्वालामुखियों की एक शृंखला रीढ़ की भांति खड़ी है।Newcomb KR & McCann WR. (1987). Seismic history and seismotectonics of the Sunda Arc. Journal of Geophysical Research; 92:421–439.

 इन्हें भी देखें 
 ज्वालामुखीय चाप
 लघुतर सुन्दा द्वीपसमूह

 सन्दर्भ 

श्रेणी:ज्वालामुखीय चाप
श्रेणी:प्लेट विवर्तनिकी
श्रेणी:बृहत्तर सुन्दा द्वीपसमूह
श्रेणी:लघुतर सुन्दा द्वीपसमूह
श्रेणी:इण्डोनेशिया का भूविज्ञान
मज़ार-ए-क़ायद

मज़ार-ए-क़ायद पाकिस्तान के संस्थापक मुहम्मद अली जिन्ना का अंतिम आरामगाह है, जो पाकिस्तान के वाणिज्यिक राजधानी कराची के मध्य में स्थित है। इस मक़बरे को अकसर कराँची की पहचान के रूप में भी देखा जाता है। इसका निर्माणकार्य 1960 के दशक में पूरा हुआ था। यह जगह आम तौर पर शांत रहते है और इस लिहाज़ से यह चिंतनशील बात है की यह एक महानगर के केंद्र में होते हुए भी बिलकुल सांत वातावरण प्रदान करता है। उंचे पटल पर होने के कारण, इसके गुंबद को कई मील दूर से ही देखा जा सकता है। इसमें में पाकिस्तान के प्रथम प्रधानमंत्री श्री लियाकत अली खान और जिन्ना की बहन फातिमा जिन्ना भी जिन्नाह् के साथ दफन हैं। पाकिस्तान के राष्ट्रीय दिवसों पर या अन्य विशेष अवसरों पर यहाँ विशेष आयोजनों भी की जाती है। राजकीय दौरे पर पाकिस्तान आए विदेशी राजनीतिज्ञ और कई अवसरों पर अन्य उच्च अधिकारी भी इस मज़ार पर अपने सदभावन पेश करने, यहाँ की यात्रा करते हैं। पाकिस्तान में इसे को "क़ौमी मज़ार"(राष्ट्रीय तीर्थ) का दर्जा दिया गया है(इस संदर्भ में यह, कुछ हद तक, भारत में राजघाट का जोड़ीदार है)।

 वास्तुकला 
मज़ार-ए-क़ायद के निर्माण का प्रमुख वास्तुकार एवं डिजाइन करने वाले, जॉन मर्चेन्ट थे। यह "मज़ार" 54 एकड़ परिसर के क्षेत्रविस्तार पर फैला हुआ है एवं मउरश शैली में, सफेद संगमरमर कमानों और तांबे के बाड़ों से बनाया गया है। मुख्य संरचना 54 वर्ग मीटर के एक 4मीटर उंचे पटल पर स्थित है। मूलतः वर्गाकार पदछाप वाली यह संरचना चार दीवारें से धिरा है, जिनमें चारों की लंबाई 75 मीटर है। इसकी कुल ऊंचाई 43 मीटर है। इसकी गुंबद का भीतरी भाग चीन की सरकार द्वारा उपहार के रूप में दिये गए झूमर की रौशनी की वजह से हरी झलक देता है। मज़ार के चारों ओर एक पार्क बनाया गया है, जो स्थापित शक्तिशाली एकाग्रता रोशनी रात के समय इस के सफेद संगमरमर पर प्रकाश डालती हैं।
अंद्रूनी कब्र-कक्ष में कुल चार कब्रें हैं, जिनमें तीन कब्रें एकसाथ हैं और एक कब्र उत्तर की और स्थित है, जो की फातिमा जिन्नाह का है। बाकी के तीन, लियक़त अली खान, मुहम्मद अली जिन्नाह और अब्दुर रबी निसार के हैं।

चित्रपट्टिका

 और देखें 
पाकिस्तान यादगार
मीनार-ए-पाकिस्तान
पाकिस्तान दिवस

 बाहरी कड़ियाँ 
 अंग्रेजी लिंक को क्लिक करें For English link please click here 
 पढ़ें कराची के बारे में

श्रेणी:सिंध की इमारतें
श्रेणी:कराची के पर्यटन स्थल
श्रेणी:कराची
श्रेणी:मोहम्मद अली जिन्ना
श्रेणी:पाकिस्तान के राष्ट्रीय प्रतीक
श्रेणी:कराची के मनोरंजन स्थलों
महाड़ सत्याग्रह

thumb|कांस्य मूर्ति में आंबेडकर द्वारा महाड आंदोलन का चित्रण
thumb|Flyer published before Mahad Satyagraha in 1927

महाड़ का सत्याग्रह (अन्य नाम: चवदार तालाब सत्याग्रह व महाड का मुक्तिसंग्राम) भीमराव आंबेडकर की अगुवाई में 20 मार्च 1927 को महाराष्ट्र राज्य के रायगढ़ जिले के महाड स्थान पर दलितों को सार्वजनिक चवदार तालाब से पानी पीने और इस्तेमाल करने का अधिकार दिलाने के लिए किया गया एक प्रभावी सत्याग्रह था। इस दिन को भारत में सामाजिक सशक्तिकरण दिवस के रूप में मनाया जाता है। इस सत्याग्रह में हजारों की संख्या में दलित लोग सम्मिलित हुए थे, सभी लोग महाड के चवदार तालाब पहुँचे और आंबेडकर ने प्रथम अपने दोनों हाथों से उस तालाब पानी पिया, फिर हजारों सत्याग्रहियों उनका अनुकरण किया। यह आंबेडकर का पहला सत्याग्रह था।

सवर्ण हिंदुओं द्वारा अछूतों को तालाब का पानी पाने के अधिकार नकारा गया था, जबकि सवर्ण हिंदू दलितों को हिंदू धर्म का हिस्सा मानते थे। सभी हिंदू जाति समूहों एवं अन्य धर्म के लोग मुस्लिम, ईसाई तक भी उस ताबाल का पानी पी सकते थे। ऐसी असमानता के विरोध में आंबेडकर ने क्रान्ति के पहली शुरूवात की। डाक्टर आंबेडकर के साथ इस आन्दोलन में उनके तीन कुत्ते भी साथ थे इस आन्दोलन में हिन्दूऔ ने दलित लोगो का बहुत खून बहाया इस आन्दोलन में देश के सभी जगह से दलित एकत्रित हुए थे  

 पृष्ठभूमि 
हिन्दू जाति प्रथा में दलितों (जिन लोगो को दबाया गया हो समाजिक, राजनैतिक, आर्थिक और शैक्षिक रूप से) को समाज से पृथक करके रखा जाता था। उन लोगों को सार्वजनिक नदी, तालाब और सड़कें इस्तेमाल करने की मनाही थी। अगस्त 1923 को बॉम्बे लेजिस्लेटिव कौंसिल के द्वारा एक प्रस्ताव लाया गया, कि वो सभी जगह जिनका निर्माण और देखरेख सरकार करती है, ऐसी जगहों का इस्तमाल हर कोई कर सकता है। जनवरी 1924 में, महाड जोकि बॉम्बे कार्यक्षेत्र का हिस्सा था। उस अधिनियम को नगर निगम परिषद के द्वारा लागु किया गया। लेकिन सवर्णवादी हिन्दुओं के विरोध के कारण इसे अमल में नहीं लाया जा सका।

 इन्हें भी देखिए 
 सामजिक सशक्तिकरण दिवस
 कालाराम मन्दिर सत्याग्रह

 सन्दर्भ 

श्रेणी:महाराष्ट्र का इतिहास
श्रेणी:भीमराव आंबेडकर
श्रेणी:भीमराव आम्बेडकर द्वारा चलाए गए आन्दोलन
श्रेणी:रायगढ़ ज़िला, महाराष्ट्र
लघुतर सुन्दा द्वीपसमूह

लघुतर सुन्दा द्वीपसमूह (Lesser Sunda Islands) दक्षिणपूर्व एशिया में ऑस्ट्रेलिया से उत्तर में स्थित द्वीपों का एक समूह है। बृहत्तर सुन्दा द्वीपसमूह के साथ यह सुन्दा द्वीपसमूह बनाते हैं। लघुतर सुन्दा द्वीप सुन्दा चाप नामक एक ज्वालामुखीय चाप का भाग हैं जो जावा सागर में एक भौगोलिक तख़्ते के दूसरे के नीचे निम्नस्खलन (सबडक्शन) द्वारा बना है।"Volcanoes of Indonesia: Lesser Sunda Islands ". Global Volcanism Program. Smithsonian National Museum of Natural History. Retrieved 1 January 2013.

 इन्हें भी देखें 
 बृहत्तर सुन्दा द्वीपसमूह
 सुम्बावा

 सन्दर्भ 

श्रेणी:लघुतर सुन्दा द्वीपसमूह
श्रेणी:इण्डोनेशिया के द्वीपसमूह
कैरोलाइन द्वीपसमूह

thumb|250px|कैरोलाइन द्वीपसमूह का मानचित्र
कैरोलाइन द्वीपसमूह (Caroline Islands) प्रशांत महासागर के पश्चिमी भाग में स्थित एक बड़े क्षेत्रफल पर बिखरा हुआ छोटे द्वीपों का द्वीपसमूह है। यह नया गिनी के उत्तर में स्थित है। कैरोलाइन द्वीपसमूह का पूर्वी हिस्सा संघीकृत राज्य माइक्रोनेशिया में आता है जबकि इसका पश्चिमतम भाग पलाउ देश का भाग है। इस पूरे द्वीपसमूह में लगभग ५०० मूँगे (कोरल) द्वीप सम्मिलित हैं।Halpern, M. D. (1985) "The Origins of the Carolinian Sidereal Compass" , Master's thesis, Texas A & M University

 इन्हें भी देखें 
 संघीकृत राज्य माइक्रोनेशिया
 पलाउ

 सन्दर्भ 

*
श्रेणी:प्रशांत महासागर के द्वीपसमूह
श्रेणी:ओशिआनिया के द्वीपसमूह
सुधा सिंह

thumb|सुधा सिंह
सुधा सिंह (जन्म : 25 जून 1986) भारत की एक खिलाड़ी (एथलीट) हैं। उन्होने अनेक पदक जीते हैं। उन्हें २०१२ में अर्जुन पुरस्कार तथा २०२१ में पद्मश्री से सम्मानित किया गया था।

जीवन परिचय
सुधा सिंह का जन्म उत्तर प्रदेश के अमेठी जिले में एक साधारण परिवार में हुआ था। उनके पिता का नाम हरि नारायण सिंह है जो आई टी आई से सेवानिवृत्त हैं। 

सुधा छात्रजीवन से ही खेलों में प्रथम, द्वितीय स्थान पाती रही हैं। एथलेटिक्स में सबसे कठिन स्पर्धा मानी जाने वाली स्टीपलचेज में अपना लोहा मनवाने वाली एथलीट , सुधा सिंह अर्जुन पुरस्कार के अतिरिक्त पद्मश्री से सम्मानित होने वाली प्रदेश की दूसरी महिला खिलाड़ी हैं।
इन्हें एथलेटिक्स की दुनिया में "रायबरेली एक्सप्रेस" के नाम से जाना जाता है। 

राष्ट्रीय एवं अंतरराष्ट्रीय उपलब्धियां 
2003, शिकागों में जूनियर नेशनल एथलेटिक्स चैंपियनशिप में कांस्य पदक।
2004, कल्लम मे जूनियर नेशनल एथलेटिक्स चैंपियनशिप में रजत पदक
2007, नेशनल गेम्स में पहला स्थान।
2008, सिनियर ओपन नेशनल में पहला स्थान।
2009, एशियन चैम्पियनशिप  रजत पदक  
2010, एशियन गेम्स 3000 मीटर  स्टीपल चेज चैम्पियनशिप स्वर्ण पदक 
2013, एशियन चैम्पियनशिप स्वर्ण पदक 
2014, एशियन गेम्स में कांस्य पदक।
2016, आईएएएफ (आईएएएफ) डायमंड लीग मीट में नेशनल रिकॉर्ड (9:25:55) को तोड़ते हुए इतिहास रचा।
2018, एशियन गेम्स (जकार्ता) रजत पदक
2012, 2016 ओलंपिक में देश का प्रतिनिधित्व किया

श्रेणी:भारत के खिलाड़ी
रंधावा (पहलवान)

सरदारा सिंह रंधावा (पंजाबी: ਸਰਦਾਰਾ ਸਿੰਘ ਰੰਧਾਵਾ) एक भारतीय पहलवान व अभिनेता थे जो रंधावा नाम से बेहतर जाने जाते थे। वे प्रसिध्द पहलवान व अभिनेता दारा सिंह के छोटे भाई तथा अभिनेत्री मुमताज़ के जीजा थे।

प्रारंभिक जीवन
रंधावा का जन्म सन् 1933 अमृतसर, पंजाब के एक गाँव धरमूचक्क में पिता सूरत सिंह तथा माँ बलवन्त कौर के घर हुआ। प्रारंभिक शिक्षा गाँव में लेने के बाद वे अपने बड़े भाई के साथ विदेश चले गए।

सफ़र
कुश्ती
thumb|अंतराष्ट्रीय कुश्ती का पोस्टर रंधावा (बाएँ) को भारतीय विजेता के रूप में दिखाता हुआ
उन्होने अपने कुश्ती सफ़र की शुरुआत सन् 1952 में सिंगापुर पहुँचने पर की। अपने भाई दारा सिंह की तरह ही वे मजबूत कद-काठी के स्वामी थे। अपने सफ़र के दौरान उन्होने स्काई हाइ ली, जॉन डा सिल्वा तथा जॉर्ज गोरडेंको जैसे विश्व स्तरीय पहलवानो के साथ कुश्ती लड़ी। जब दारा सिंह ने विश्व विजेता का खिताब जीत लिया उसके बाद रंधावा रुस्तम-ए-हिंद बने।

फ़िल्मी सफ़र
उन्होने पहली फ़िल्म अवारा अब्दुल्ला (1963) की। अधिकतर फ़िल्मों में उन्होने पहलवान या खलनायक की भूमिका निभाई।

 अभिनय श्रेय 
 वर्ष  फ़िल्म  भूमिका 1963  अवारा अब्दुल्ला  पहलवान फ़ौलाद  अमर का जोड़ीदार 1965  टार्ज़न और किंग कोंग  टार्ज़न तीन सरदार  शेरदिल 1967  नसीहत  जासूस 1969  आदमी और इंसान  शंकर 1970  जॉनी मेरा नाम  बाबू 1971  अंदाज़  भीमा तुलसी विवाह  जालन्धर 1972  हरी दर्शन  हिरण्यकशिपु 1976  बजरंगबली  मेघनाद 1978  भक्ति में शक्ति  ड़ाकू 1990  ज़ुर्म  एंथनी

व्यक्तिगत जीवन
उन्होने अभिनेत्री मुमताज़ की बहन मलिका से विवाह किया जिनसे उनकी दो संतान थी, एक पुत्री आलम व एक पुत्र शाद रंधावा जो एक अभिनेता है।

मृत्यु
21 अक्टूबर 2013 को उनकी मृत्यु हो गई।

 सन्दर्भ 

बाहरी कड़ियाँ

श्रेणी:भारतीय पहलवान
श्रेणी:भारतीय अभिनेता
श्रेणी:२०१३ में निधन
श्रेणी:पंजाबी लोग
श्रेणी:हिन्दी अभिनेता
श्रेणी:1933 में जन्मे लोग
कोशराय राज्य

कोशराय राज्य (Kosrae State) प्रशांत महासागर में स्थित संघीकृत राज्य माइक्रोनेशिया नामक देश के चार राज्यों में से एक राज्य है।"The Travel Book: A Journey Through Every Country in the World," Lonely Planet, 2010, ISBN 9781741792119, ... The Federated States of Micronesia (FSM) is made up of four unique and otherwise unrelated island states: Kosrae, Pohnpei, Chuuk and Yap. Each region has cultures, and traditions as colourful, distinct and diverse as the fish and coral formations that paint the fringing reefs. Kosrea is a Pacific paradise and arguably FSM's most beautiful island; Pohnpei is home to mysterious ancient ruins and a plethora of lush landforms; Chuuk is renowned for its wreck diving and Yap is a fiercely traditional state ... इसका मुख्य द्वीप कोशराय है, जिसके नाम पर इस राज्य का नाम रखा गया है और जिसे पहले कुशाए (Kusaie) बुलाया जाता था। इस मुख्य द्वीप पर लगभग ५५०० लोग बसे हुए हैं। कोशराए द्वीप के अलावा कोशराय राज्य में कई सारे अन्य छोटे द्वीप भी हैं, जिनमें १५०० लोगों की आबादी वाला लेलू द्वीप (Lelu Island) सबसे महत्वपूर्ण है।

 भूगोल 
कोशराय द्वीप एक ज्वालामुखीय द्वीप है और कैरोलाइन द्वीपसमूह का पूर्वतम द्वीप है। यह पृथ्वी की भूमध्य रेखा (इक्वेटर) से लगभग ६०० किमी उत्तर में स्थित है और क़रीब ११० वर्ग किमी का क्षेत्रफल रखता है। नौका द्वारा समुद्र से देखे जाने पर इसका आकार एक महिला जैसा है, इसलिये इसे "सोती नारी का द्वीप" (island of the sleeping lady) भी कहा जाता है। द्वीप के इर्द-गिर्द एक मूँगे (कोरल) की रीफ़ (शैल-भित्ती) है जिसके एक भाग में एक कृत्रिम द्वीप का निर्माण कर के उसपर स्थानीय हवाई अड्डा बनाया गया है।

 इन्हें भी देखें 
 संघीकृत राज्य माइक्रोनेशिया के राज्य
 कैरोलाइन द्वीपसमूह
 
 बाहरी जोड़ 
 The Magical Pacific Island of Kosrae in Micronesia, यू-ट्यूब विडियो

 सन्दर्भ 

श्रेणी:संघीकृत राज्य माइक्रोनेशिया के राज्य
*
कमाण्ड चोटी

कमाण्ड चोटी (Command Ridge) प्रशांत महासागर के नाउरु द्वीप देश का सबसे ऊँचा बिन्दु है। यह उस देश के आइवो (Aiwo) और बुआदा (Buada) ज़िलो की सीमा रेखा के पास स्थित है।

thumb|left|कमाण्ड चोटी पर द्वीतीय विश्वयुद्ध की जापानी सेना का कुछ ज़ंग खाया सामान

 इन्हें भी देखें 
 नाउरु

 सन्दर्भ 

श्रेणी:नाउरु का भूगोल
मशीन मिस्त्री

right|thumb|300px|लेथ पर कार्य करता हुआ मशीन मिस्त्री
मशीन मिस्त्री (machinist) उस व्यक्ति को कहते हैं जो मशीनी औजारों (machine tools) का उपयोग करके कलपुर्जे बनाता है या उनमें संशोधन करना है। वह प्रायः धातु के कलपुर्जे बनाता है। मशीन मिस्त्री के द्वारा किये जाने वाले कार्यों को मशीनिंग (machining) कहते हैं।

श्रेणी:धातु से सम्बन्धित व्यवसाय
द्वीप देश

thumb|350px|द्वीप देश - भूमीय सरहदों वाले हरे रंग में और पूरे द्वीप या द्वीपों पर सम्प्रभुत्ता रखने वाले नीले रंग में - ऑस्ट्रेलिया को द्वीप की बजाय महाद्वीप समझा जाता है
द्वीप देश (island country) ऐसा देश होता है जिसका मुख्य क्षेत्र एक या एक से अधिक द्वीप हों। सन् २०११ में संयुक्त राष्ट्र के उस समय के १९३ सदस्य देशों में से ४६, यानि लगभग एक-चौथाई, द्वीप देश थे।

 इन्हें भी देखें 
 द्वीप

 सन्दर्भ 

*
श्रेणी:राजनीतिक भूगोल
श्रेणी:देशों के वर्गीकरण
एबरडीन में धर्म

thumb|right|सेंट मचर कैथेड्रल

एबरडीन में धार्मिक तौर पर, सबसे बड़े संप्रदायों में परंपरागत रूप से ईसाइयों के चर्च ऑफ़ स्कॉटलैंड (एबरडीन के प्रेज्बीटेरी के माध्यम से) और कैथोलिक चर्च हैं। आखिरी जनगणना से पता चला कि स्कॉटलैंड में एबरडीन बहुत कम धार्मिक शहर है, करीब 43% लोग किसी भी धर्म से जुड़े हुए नहीं हैं और अनेक पूर्व गिरजाघरों को बार तथा रेस्तरां में बदल दिया गया है।
पुराने एबरडीन में एक इस्लामी मस्जिद और 1945 में स्थापित एक रूढ़िवादी यहूदी उपासनागृह भी है। कोई औपचारिक बौद्ध या हिंदू भवन नहीं हैं। एबरडीन विश्वविद्यालय में एक छोटा-सा बहाई समाज है।

इसाई धर्म और धर्मालय
एबरडीन में इसाईसत का संक्षेप
संख्या के अनुसार इसाई धर्म एबरडीन का प्रमुख धर्म है। इसाईयों में यहाँ सबसे अधिक(43%) चर्च ऑफ़ स्काॅटलैंड के अनुयायी हैं। इस गिर्जा के एबरडीन इलाकों में कुल 41 पैरिश हैं।
मध्य युग में, सेंट निकोलस का गिरजा शहर का एकमात्र गिरजा और स्कॉटलैंड के सबसे बड़े गिरजों में से एक था। स्कॉटलैंड के अन्य गिरजो की तरह, सुधार आंदोलन के बाद इसका विभाजन हो गया, इस मामले में पूर्वी और पश्चिमी गिरजा में विभाजन हुआ। इस समय, शहर कार्मलाइट (रोमन कैथोलिक तपस्वी) (सफ़ेद लबादा वाले) और फ़्रांसीकन्स (भूरे लबादे वाले तपस्वी) का भी घर था और बीसवीं सदी के अंतिम चरण तक चैपल ऑफ़ मेरीस्चल कॉलेज के संशोधित रूप में फ़्रांसीकन्स का अस्तित्व बना रहा।

प्रमुख गिर्जघर
डेविड प्रथम (1124–53) द्वारा सुधार आंदोलन-पूर्व के बन्फशायर के मोर्ट्लाक के पैरिश को 1137 में पुराने एबरडीन को स्थानांतरित करने के बीस साल बाद सेंट माइकल कैथेड्रल का निर्माण किया गया था। विलियम एल्फिंस्टन की धर्माध्यक्षता (1484-1511) के अपवाद के साथ इमारत का बनना धीरे-धीरे जारी रहा। उनके बाद आये गेविन डनबर ने 1518 में इमारत के निर्माण को पूरा किया, उन्होंने इसमें दो पश्चिमी मीनार और दक्षिणी अनुप्रस्थ भाग को जोड़ा।

सेंट मैरी कैथेड्रल गोथिक शैली में एक रोमन कैथोलिक कैथेड्रल है, जिसे 1859 में बनाया गया।

सेंट एंड्रयू कैथेड्रल स्कॉटिश धर्माध्यक्षीय कैथेड्रल है, जिसका निर्माण आर्चीबाल्ड सिम्पसन की पहली नियुक्ति के समय 1817 में हुआ। संयुक्त राज्य अमेरिका में धर्माध्यक्षीय गिरजाघर के पहले बिशप को प्रतिष्ठित करने के लिए यह मशहूर है।

द साल्वेशन आर्मी किला यूनियन स्ट्रीट के पूर्वी छोर के अंत तक फैला हुआ है।

यूनियन स्ट्रीट के पास एक युनिटेरीयन गिरजा है, जिसे स्केन टेरेंस में 1833 में स्थापित किया गया था।

क्रिस्टाडेल्फियाई कम से कम 1844 से एबरडीन में मौजूद रहे हैं। वर्षों से, उन्होंने वेस्ट रूम ऑफ़ म्यूजिक हॉल (120 साल से ज्यादा समय से), काऊड्राई क्लब, बॉन एकॉर्ड क्रिसेंट में वाईडब्ल्यूसीए (YWCA) जैसे के लिए किराये पर जगह दे रखी है। इन दिनों वे गार्थडी स्थित इंचगार्थ सामुदायिक केंद्र में जुटा करते हैं।फाइन योर लोकल क्रिस्टाडेल्फियंस पर 'एबरडीन '

लैटर डे सेंट्स के द चर्च ऑफ़ जीसस क्राइस्ट के दो सभागृह हैं।

क्राउन स्ट्रीट में क्वेकरों का एक सभास्थल भी है, स्कॉटलैंड में बनाए गये इस क्वेकर भवन का उपयोग आज भी होता है।

इन्हें भी देखें
स्काॅटलैंड में धर्म
एबरडीन की अर्थव्यवस्था
एबरडीन का पेट्रोलियम उद्योग
सन्दर्भ

श्रेणी:स्काॅटलैंड में धर्म
श्रेणी:एबरडीन
त्रिविमसमावयवता

[[चित्र:Isomerism.svg|thumb|right|350px|विभिन्न प्रकार के समायव (isomer)। त्रिविम रसायन में त्रिविम समावयों का अध्ययन किया जाता है।

त्रिविम समावयवी (Stereoisomers) उन अणुओं को कहते हैं जिनका अणुसूत्र
समान होता है तथा बन्धित परमाणुओं का अनुक्रम समान होता है किन्तु स्पेस में अनेक परमाणुओं के अभिविन्यास (ओरिएण्टेशन) अलग-अलग होते हैं। Columbia Encyclopedia. "Stereoisomers" in Encyclopedia.com, n.l., 2005, Link  त्रिविम समावयवता और संरचनात्मक समावयवता में यह अन्तर है कि संरचनात्मक समावयवता में सम्बन्धित परमाणुओं के आबन्ध संबंधन (bond connections) या उनके क्रम, अलग-अलग होते हैं।

सन्दर्भ

श्रेणी:समावयवता
संरचनात्मक समावयवता

रसायन विज्ञान में, किसी यौगिक का संरचनात्मक समावयव (structural isomer या constitutional isomer) उस अन्य यौगिक को कहते है जिसके अणु में स्थित प्रत्येक तत्व के परमाणुओं की संख्या समान हो किन्तु उनके बीच अलग रासायनिक आबंध हो।   

उदाहरण के लिए, ब्युटेनॉल ––OH, मेथिल प्रोपिल ईथर ––O–, और डाइएथिल ईथर (––)2O का आणविक सूत्र  है, लेकिन वास्तव में वे तीन अलग-अलग संरचनात्मक समावयव हैं।

शृंखला समावयवता

+पेन्टेन की शृंखला समावयवता125px125px100px n-पेंटेन आइसोपेंटेन निओपेंटेन

स्थानिक समावयवता
+स्थानिक समावयवता का उदाहरण 125px 125px 125px 1-Pentanol 2-Pentanol 3-Pentanol

प्रकार्यात्मक समूह की समावयवता
+ प्रकार्यात्मक समूह की समावयवता का उदाहरण 75px 125px साइक्लोहेक्जेन 1-हेक्जेन

उदाहरण
 रासायनिक यौगिक (C3H6O)  अणु संरचना   गलनांक (°C)  क्वथनांक (°C)  टिप्पणी ऐलिल अक्लोहॉल 80px -129 97  साइक्लोप्रोपेनॉल 60px  101–102  प्रोपेनॉल 60px  - 81 48 ( E ) - 1-प्रोपेनॉल और ( Z ) - 1-प्रोपेनॉल का चलसमावयव एसीटोन 60px  - 94,9 56,53 2-प्रोपेनॉल का चलसमावयव ऑक्सीटेन 40px  - 97 48  प्रोपिलीन ऑक्साइड 60px - 112 34  मेथिल विनाइल ईथर 80px  - 122 6 

सन्दर्भ

इन्हें भी देखें
समावयवता

श्रेणी:समावयवता
मुद्गर

thumb|right |लकड़ी की मुँगरी
thumb|right |रबर की मुँगरी
thumb|right |प्लास्टिक की मुँगरी
मुद्गर या मुँगरी (mallet) एक प्रकार का हथौड़ा है जो प्रायः रबर या लकड़ी का बना होता है। 

श्रेणी:हाथ औजार
इंक़लाब ज़िन्दाबाद

इंक़लाब ज़िन्दाबाद (नस्तालीक़: , पंजाबी: ਇਨਕਲਾਬ ਜ਼ਿੰਦਾਬਾਦ) हिन्दुस्तानी भाषा का नारा है, जिसका अर्थ है 'क्रांति की जय हो'। इस नारे को भगत सिंह और उनके क्रांतिकारी साथियों ने दिल्ली की असेंबली में 8 अप्रेल 1929 को एक आवाज़ी बम फोड़ते वक़्त बुलंद किया था। 1921 में हसरत मोहानी ने सर्वप्रथम "इंक़लाब ज़िन्दाबाद" का नारा अपने कलम से लिखा। इस नारे को बाद में भगत सिंह, अशफ़ाक़ुल्लाह ख़ाँ और राजेन्द्रनाथ लाहिड़ी ने मशहूर किया।  और इस नारे ने हिन्दुस्तान सोशलिस्ट रिपब्लिकन एसोसिएशन की गतिविधियों को और विशेष रूप से अशफ़ाक़ुल्लाह ख़ाँ, भगत सिंह और चंद्रशेखर आज़ाद को प्रेरित किया। स्वतंत्रता आंदोलन के तारीख़वार भारतीय राजनीतिक उपन्यासों में, स्वतंत्रता समर्थक भावना अक्सर इस नारे को लगाने वाले पात्रों की विशेषता है।

 सन्दर्भ 

श्रेणी:भारतीय स्वतन्त्रता संग्राम
श्रेणी:भारत इतिहास आधार
श्रेणी:भारत के नारे
श्रेणी:हिन्दी-उर्दू के नारे
2015–16 सनफॉइल सीरीज

2015-16 सनफॉइल सीरीज एक प्रथम श्रेणी क्रिकेट प्रतियोगिता 17 दिसंबर 2015 से 10 अप्रैल 2016 के लिए दक्षिण अफ्रीका में आयोजित किया जाता है।

अंक तालिका
 टीम  8  5  1  2  0  112 || 0.32
|-
|style="text-align:left"| 
| 9 || 5 || 4 || 0 || 0 || 104  0.68  8  4  1  2  0  94 || 0.74
|-
|style="text-align:left"|  
| 8 || 2 || 2 || 3 || 1 || 69  0.92  8  2  4  2  0  68 || 0.10
|-
|style="text-align:left"| 
| 9 || 1 || 7 || 0 || 1 || 51  0.94

ग्रुप चरण
 अतिथि टीम →       मेज़बान टीम ↓                                          

    

खेल-तिथि निर्धारण

 राउंड 1 

 राउंड 2 

 राउंड 3 

 राउंड 4 

 राउंड 5 

 राउंड 6 

 राउंड 7 

 राउंड 8 

 राउंड 9 

 राउंड 10 

श्रेणी:क्रिकेट प्रतियोगितायें
केदाह

thumb|केदाह में चावल का खेत
केदाह मलेशिया का एक राज्य है।"The A to Z of Malaysia," Ooi Keat Gin; Scarecrow Press, 2010, ISBN 9781461671992 यह मलेशिया के उत्तरी सीमा पर स्थित है। इसके पश्चिम में अंडमान सागर, उत्तर में तथा उत्तरपूर्व में थाइलैंड, दक्षिणपूर्व में पेराक राज्य तथा दक्षिणपश्चिम में पेनांग राज्य हैं। केदाह राज्य के अंतर्गत अनेक द्वीप भी हैं जिनमें प्रमुख उत्तरपश्चिम में स्थित लांगकवी है।

 राजपरिवार व औपचारिक नाम 
मलेशिया में अलग-अलग राज्यों के पुराने राजपरिवारों को संवैधानिक दर्जा मिला हुआ है। केदाह का संवैधनिक अध्यक्ष सुल्तान कहलाता है हालांकि इस पद के साथ कोई वास्तविक प्रशासनिक अधिकार नहीं आते। मलेशिया में कुछ राज्यों को औपचारिक अरबी भाषा के नाम भी दिये जाते हैं और केदाह का नाम "केदाह दार-उल-अमन" (قدح در الامن) है, यानि "केदाह, शांति का घर"। मलेशिया के राज्यों में अक्सर राजपरिवारों की राजधानी राज्य की प्रशासनिक राजधानी से अलग होती है और केदाह राज्य की राजसी राजधानी अनक बुकित है।

 विवरण 
केदाह के सर्वोच्च पर्वत की ऊँचाई लगभग 6,000 फुट है जो इस राज्य के पूर्वी भाग में उत्तर से दक्षिण फैले हैं। नदियाँ प्राय: छोटी हैं जिनमें प्रमुख केडा तथा मुडा हैं। इस राज्य का क्षेत्रफल 3,639 वर्गमील तथा जनसंख्या 9,88,358 (1969) है जिनमें से दो तिहाई मनुष्य मलय जाति के मुसलमान हैं।

अलोर सेतार (Alor star) इसकी राजधानी है जो केडा नदी के किनारे समुद्र से 10 मील दूर स्थित है। सुंगेई पतानी (Sungei Patani) इसका दूसरा मुख्य नगर है। मलय राज्यसंघ के अंतर्गत यहाँ सर्वाधिक चावल उत्पन्न होता है। इसकी अन्य उपजें रबर, नारियल तथा टैपिओका (Tapioca) है।

 इन्हें भी देखें 
 मलेशिया के राज्य व संघीय क्षेत्र
 लांगकवी

 सन्दर्भ 

*
श्रेणी:मलेशिया के राज्य व संघीय क्षेत्र
प्रथम बौद्ध संगीति

right|thumb|350px|राजगृह में प्रथम बौद्ध संगीति (श्रावस्ती के नव जेतवन में स्थित चित्र)
थेरवाद परम्परा के अनुसार प्रथम बौद्ध संगीति महात्मा बुद्ध के परिनिर्वाण के अगले वर्ष (५४३ - ५४२ ईसापूर्व) हुई थी। किन्तु महायान परम्परा के अनुसार यह संगीति इससे भी पूर्व अलग-अलग तिथियों पर होने की सूचना मिलती है। कुछ पाश्चात्य विद्वानों के अनुसार प्रथम संगीति, उक्त तिथि के बाद हुई थी।

यह संगीति मगधसम्राट अजातशत्रु द्वारा राजगृह आहूत में की गयी थी। इसमें ५०० से ३०० भिक्षुओं ने भाग लिया था। सूत्रों के अनुसार राजगृह में यह संगीति सप्तपर्णी गुफा, क्षत्रिय गुफा, पिप्पल पर्वत या गृधकूट में हुई थी। इस संगीति की अध्यक्षता महाकाश्यप ने की थी। इस संंगीति में ज्ञान की प्राप्ति कर बौद्ध भिक्षुओं मौक्ष पाने के लिए स्वंय को धर्म पथ पर अपना जीवन व्यतीत करते थे। 
प्रथम बौद्ध संगीति के कार्य- 
1) सुत्त पिटक का संकलन आनंद ने किया। 
2) विनय पिटक का संकलन उपाली ने किया। 
श्रेणी:बौद्ध धर्म
श्रेणी:बौद्ध संगीति
सप्तपर्णी गुफा

300px|अंगूठाकार|सप्तपर्णी गुफा प्रवेशद्वार
सप्तपर्णी गुफा (या सत्तपर्णगुहा) राजगीर की वैभार पहाडी में स्थित गुफा है। कुछ सूत्रों के अनुसार प्रथम बौद्ध संगीति का आयोजन इसी स्थान पर हुआ था। यहाँ गरम जल का एक स्रोत है जिसमें स्नान करने से स्वास्थ्य लाभ होता है। यह हिन्दुओं के लिये पवित्र कुण्ड है।

श्रेणी:बौद्ध धार्मिक स्थल
श्रेणी:बिहार की गुफाएँ
श्रेणी:नालंदा जिला
श्रेणी:भारतीय तक्षित-शिला वास्तुकला
भारत स्थित संस्कृत विश्वविद्यालयों की सूची

भारत तथा के संस्कृत विश्वविद्यालयों की सूची नीचे दी गयी है-

 क्रम संख्या स्थापना वर्ष नाम स्थान ११७९१सम्पूर्णानन्द संस्कृत विश्वविद्यालयवाराणसी २१९६१कामेश्वर सिंह दरभंगा संस्कृत विश्वविद्यालयदरभंगा ३१९६२राष्ट्रीय संस्कृत विद्यापीठ, तिरुपतितिरुपति ४१९६२श्री लाल बहादुर शास्त्री राष्ट्रीय संस्कृत विद्यापीठनयी दिल्ली ५१९७०राष्ट्रीय संस्कृत संस्थान, नई दिल्लीनयी दिल्ली ६१९८१श्री जगन्नाथ संस्कृत विश्वविद्यालयपुरी ७१९९३श्री शंकराचार्य संस्कृत विश्वविद्यालयकालडी ८१९९७कविकुलगुरु कालिदास संस्कृत विश्वविद्यालयरामटेक ९२००१जगद्गुरु रामानन्दाचार्य राजस्थान संस्कृत विश्वविद्यालयजयपुर १०२००५श्री सोमनाथ संस्कृत विश्वविद्यालयवेरावल ११२००५उत्तराखण्ड संस्कृत विश्वविद्यालयहरिद्वार १२२००६श्री वेंकटेश्वर वैदिक विश्वविद्यालयतिरुपति १३२००८महर्षि पाणिनि संस्कृत एवं वैदिक विश्वविद्यालयउज्जैन १४२०११कर्नाटक संस्कृत विश्वविद्यालयबंगलुरु १५२०११कुमार भास्कर वर्मा संस्कृत एवं पुरातन अध्ययन विश्वविद्यालयनलबाड़ी१६२०१५श्रीराम संस्कृत महाविद्यालय (प्रा. श्री. अतुल तरटे सर)नासिक  १७२०१८महर्षि वाल्मीकि संस्कृत विश्वविद्यालय मुंदड़ी, (कैथल), हरियाणा

सन्दर्भ

श्रेणी:संस्कृत
श्रेणी:हिन्दू धर्म
श्रेणी:बौद्ध धर्म
श्रेणी:Indology
श्रेणी:Indosphere
श्रेणी:संस्कृत विश्वविद्यालय
श्रेणी:Lists of universities in India
सद्विद्या पाठशाला

सद्विद्या पाठशाला कर्नाटक के मैसूर में स्थित शैक्षिक संस्थानों का समूह है। यह मैसूर के प्रमुख शैक्षिक संस्थानों मेम से एक है। यह कन्नड, हिन्दी, संस्कृत एवं अंग्रेजी भाषाओं की शिक्षा का प्रमुख केन्द्र है। १८५४ में श्री पेरिस्वामी तिरुमलाचार्य द्वारा स्थापैत यह संस्थान मैसूर के प्राचीनतम संस्थानों में से एक है।
center|thumb|550px|सद्विद्या पाठशाला की शैक्षिक संस्थाएँ

बाहरी कड़ियाँ
सद्विद्या पाठशाला का जालघर

श्रेणी:कर्नाटक के शिक्षा संस्थान
श्री कुमार भास्कर वर्मा संस्कृत एवं पुरातन अध्ययन विश्वविद्यालय

पुनर्प्रेषित कुमार भास्कर वर्मा संस्कृत एवं पुरातन अध्ययन विश्वविद्यालय
P (अक्षर)

thumb|Writing cursive forms of P
P (named pee /ˈpiː/"P", Oxford English Dictionary, 2nd edition (1989); Merriam-Webster's Third New International Dictionary of the English Language, Unabridged (1993); "pee," op. cit. ) modern English alphabet का १६वां अक्षर हैand the ISO basic Latin alphabet.

 इतिहास 
 Phoenician 
P Archaic Greek 
Pi Greek 
Pi Etruscan 
P Latin 
P 25x25px 25x25px 35x35px 35x35px 35x35px

 References 

श्रेणी:अंग्रेज़ी भाषा
इस्लामी गणराज्य

thumb|300px | इस्लामी जमहोरियात को हरे रंग से दर्शाया गया है।

इस्लामी गणराज्य, या इस्लामी जम्हूरिया(अरबी:الجمهورية الإسلامية;अल्'जम्हूरियत् अल्'इस्लामियाह्/उर्दू:اسلامی جمہوریہ;इस्लामी जम्हूरिया/फ़ारसी:جمهوری اسلامی;जम्हूरी इस्लामी) एक ऐसी रियासत या राजनैतिक व्यवस्था होती है, जिसे संविधान में बतौर इस्लामिक गणराज्य निर्दिष्ट एवं वर्णित किया गया हो। इस शब्दावली की विस्तृत परिभाषा, देश-दर-देश एवं संविधान-दर-संविधान भिन्न हो सकती है, परंतु सैद्धांतिक तौर पर ऐसी व्यवस्था की मूल-विचारधारा में इस्लामीक सिद्धांतों एवं गणतांत्रिक सिद्धांतों का सम्मिलन होता है। अर्थात् इस व्यवस्था में नाहीं संपूर्णतः इस्लामिक सिद्धांत होते हैं, नाहीं संपूर्णतः गणतांत्रिक सिद्धांत होते हैं, बलकी इन दोनों विचारधाराओं का सम्मिलित रूप होता है। आधिकतर परिस्थितियों में, राजनयिक तंत्र व कार्यप्रणाली, गणतांत्रिक सिद्धांतों पर होती है, और न्यायिक व्यवस्था एवं नागरिक व दंड संहिता इस्लामिक उसूलों पर आधारित होती है। पाकिस्तान विश्व का पहला ऐसा देश था जिसने संवैधानिक तौर पर स्वयं को एक "इस्लामिक गणराज्य" घोषित किया था, एवं इस शब्द का उपयोग भी सर्वप्रथम पाकिस्तान के 1956 के संविधान में ही किया गया था। तत्पश्चात, मॉरीतानिया ने 28 नवंबर 1958 में अपने नाम के साथ इस्लामी गणराज्य शब्द का इस्तेमाल किया, ईरान ने ईरानी क्रांती के बाद और अफगानिस्तान ने 2001 में तालिबान सरकार समाप्ति के बाद अपने नाम के साथ इस्लामी गणराज्य शब्द को जोड़ा। वर्ष 2015 में गाम्बिया ने भी स्वयं को एक इस्लामी गणराज्य घोषित कर लिया था।

विश्व के इस्लामी गणराज्य
विश्व में मौजूदा 5 इस्लामी गणराज्य हैं:
क्रमांकदिनांकध्वजप्रतीकचिन्हनामराजधानीभौगोलिक क्षेत्रराजनैतिक व्यवस्था123/2/195640px40pxपाकिस्तानइस्लामाबाददक्षिण एशियाअर्ध-अध्यक्षीय、संघीयता228/11/195840px40pxमाॅरीतानियानोआकशोटपश्चिम अफ्रीकाबहूदलीय लोकतंत्र、ऐकिक31/4/197940px40pxईरानतेहरानपश्चिम एशियाधर्मतंत्र、गणतंत्र416/1/200440px अफ़ग़ानिस्तानकाबुलदक्षिण एशियाऐकिक、अध्यक्षीय511/12/201540px40pxगाम्बियाबांजुलपश्चिम अफ्रीकाऐकिक、अध्यक्षीय

इन्हें भी देखें
गणतंत्र
धर्मतंत्र

सन्दर्भ

श्रेणी:इस्लाम
श्रेणी:इस्लामी गणराज्य
गीर सोमनाथ जिला

thumb|270px|सोमनाथ का मन्दिर
गीर सोमनाथ जिला भारत के गुजरात राज्य का एक जिला है। ज़िले का मुख्यालय सोमनाथ है। जिला सौराष्ट्र क्षेत्र में स्थित है।"Gujarat, Part 3," People of India: State series, Rajendra Behari Lal, Anthropological Survey of India, Popular Prakashan, 2003, ISBN 9788179911068"Dynamics of Development in Gujarat," Indira Hirway, S. P. Kashyap, Amita Shah, Centre for Development Alternatives, Concept Publishing Company, 2002, ISBN 9788170229681"India Guide Gujarat," Anjali H. Desai, Vivek Khadpekar, India Guide Publications, 2007, ISBN 9780978951702

 विवरण 
गीर का सुविख्यात जंगल और अती प्राचीन सोमनाथ ज्योतिर्लिंग के नाम से ज़िले का नाम गीर सोमनाथ पड़ा है। अगस्त २०१३ में गुजरात के तत्कालीन मुख्यमंत्री नरेन्द्र मोदी द्वारा सात नये ज़िले कि घोषणा की गई थी। गीर सोमनाथ ज़िला जूनागढ ज़िले से बनाया गया है। गीर का जंगल और सोमनाथ मंदिर के कारण ये विस्तार पूरे भारत में मशहूर है।

गीर सोमनाथ ज़िले के तहसील
 वेरावल
 तालाला
 सुत्रापाडा
 कोडिनार
 ऊना
 गीर गढडा

 इन्हें भी देखें 
 वेरावल
 गुजरात
 गुजरात के जिले

 सन्दर्भ 

श्रेणी:गुजरात के जिले
*
यांग दि-पेरतुआ नेगेरी

thumb|230px|मुस्तफ़ा हरून, जो साबाह राज्य के सर्वप्रथम यांग दि-पेरतुआ नेगेरी थे
यांग दि-पेरतुआ नेगेरी (Yang di-Pertua Negeri) मलेशिया के कुछ राज्यों के औपचारिक अध्यक्ष होते हैं, जिनका पात्र लगभग भारत के राज्यपाल के बराबर होता है। "यांग दि-पेरतुआ नेगेरी" का अर्थ मलय भाषा में "राज्य का अध्यक्ष" है (ध्यान दें कि मलय में नगर शब्द संस्कृत से आया है लेकिन मलय में इसका अर्थ "शहर" नहीं बल्की "राज्य" है)। मलेशिया के अधिकतर राज्यों में पुराने राजपरिवारों के सुल्तान या राजा ही औपचारिक अध्यक्ष होते हैं लेकिन वर्तमानकालीन मलेशिया में पेनांग, मेलाका, साबाह और सारावाक राज्यों के सर्वोच्च अधिकारी को यांग दि-पेरतुआ नेगेरी की उपाधि मिली हुई है। इन्हें इन राज्यों के केतुआ मेंतेरी (मुख्य मंत्री के बराबर) को नियुक्त करने का और अन्य संवैधानिक कार्यों को चलाने का अधिकार मिला हुआ है।

 इन्हें भी देखें 
 राज्यपाल (भारत)

 सन्दर्भ 

श्रेणी:मलेशिया की राजनीति
प्रायद्वीपीय मलेशिया

thumb|300px|प्रायद्वीपीय मलेशिया का एक मानचित्र
प्रायद्वीपीय मलेशिया या पश्चिमी मलेशिया दक्षिणपूर्व एशिया के मलेशिया देश का वह हिस्सा है जो मलय प्रायद्वीप के दक्षिणी भाग और उसके समीप के कुछ द्वीपों पर स्थित है। इसकी सीमाएँ उत्तर में थाईलैण्ड से मिलती हैं और दक्षिण में सिंगापुर का द्वीप देश इसके पास है। दक्षिणपूर्व में मलक्का जलसन्धि के पार इण्डोनेशिया का सुमात्रा द्वीप है। मलेशिया का एक दूसरा भाग, जो पूर्व मलेशिया कहलाता है, प्रायद्वीपीय मलेशिया से पूर्व में दक्षिण चीन सागर के पार बोर्नियो द्वीप पर स्थित है। मलेशिया की लगभग ८०% आबादी व अर्थव्यवस्था प्रायद्वीपीय मलेशिया में है। मलेशिया के १३ राज्यों व ३ संघीय क्षेत्रों में से ११ राज्य और २ संघीय क्षेत्र प्रायद्वीपीय मलेशिया मे स्थित हैं।Sakai, Minako (2009). Cao, Elizabeth; Morrell, eds. Regional Minorities and Development in Asia (PDF). Routledge. p. 124. ISBN 978-0-415-55130-4.

 इन्हें भी देखें 
 पूर्व मलेशिया
 मलेशिया

 सन्दर्भ 

श्रेणी:मलेशिया का भूगोल
श्रेणी:एशिया के प्रायद्वीप
पूर्व मलेशिया

thumb|300px|बोर्नियो द्वीप का मानचित्र जिसमें पूर्व मलेशिया नारंगी रंग में प्रदर्शित है
पूर्व मलेशिया (East Malaysia) या मलेशियाई बोर्नियो (Malaysian Borneo) दक्षिणपूर्व एशिया के मलेशिया देश का वह भाग है जो बोर्नियो द्वीप के उत्तरी हिस्से में स्थित है। इसमें साबाह राज्य, सारावाक राज्य और लबूअन संघीय क्षेत्र आते हैं। यह मलय प्रायद्वीप पर स्थित प्रायद्वीपीय मलेशिया से पूर्व में अवस्थित है। मलेशिया के इन दोनो भागों के बीच दक्षिण चीन सागर आता है। हालांकि पूर्व मलेशिया का विकास स्तर प्रायद्वीपीय मलेशिया से कहीं कम है, फिर भी क्षेत्रफल और प्राकृतिक संसाधन की दृष्टि से पूर्व मलेशिया देश के पश्चिमी भाग से अधिक है।

 इन्हें भी देखें 
 प्रायद्वीपीय मलेशिया
 मलेशिया
 बोर्नियो

 सन्दर्भ 

श्रेणी:मलेशिया का भूगोल
श्रेणी:बोर्नियो
करनी

right|thumb|300px|करणी कई आकार-प्रकार की होती हैं।
thumb
करणी, करनी या कन्नी (trowel) एक हाथ औजार है जो खोदने, समतल करने तथा गारा और सीमेण्ट आदि को उठाकर दीवार पर लगाने के काम आता है। यह मिलते-जुलते कई आकार-प्रकार का होता है।

इन्हें भी देखें
हाथ औजार
राजगीरी

श्रेणी:राजगीरी
श्रेणी:हाथ औजार
साहुल

right|thumb|300px|साहुल
left|thumb|250px|धागा के साथ साहुल
right|thumb|300px|साहुल की सहायता से दीवार की उर्ध्वाधरता की जाँच
right|thumb|300px|साहुल तथा कोण-दर्शाने वाले पैमाने की सहायता से बना आनतिमापी (inclinometer)
साहुल (plumb bob या plummet) एक हाथ औजार है जिसका उपयोग राजगीरी में उर्ध्वाधर रेखा पाने के लिये किया जाता है। इसमें एक धातु का भार होता है जिसका नीचे वाला सिरा नुकीला होता है। इस भार को एक धागे या पतली रस्सी से लटकाकर उर्ध्वाधर तल की उर्ध्वाधरता का पता लगाया जाता है। उदाहरण के लिये दीवार जोडते समय बार-बार देखना पड़ता है कि दीवार की जोड़ाई उर्ध्वाधर हो रही है या यह किसी तरफ झुक रहा है। झुकी दीवार के आसानी से गिरने का खतरा होता है।

इन्हें भी देखें
आनतिमापी (inclinometer)
स्पिरिट लेविल
जलतल (वातर लेविल)

श्रेणी:राजगीरी
श्रेणी:हाथ औजार
बसूला

right|thumb|300px|बसूला
thumb
बसूला (adze या adz / ऐड्ज़) कुल्हाड़ी से मिलता-जुलता काटने का औजार है। इसका उपयोग लकड़ी की सतह को चिकना बनाने या उसका अलंकरण (नक्कासी) करने के लिये किया जाता है। बसूला की काटने वाली धार हत्थे (हैंडिल) के लम्बवत होती है जबकि कुल्हाड़ी की धार हत्थे के समान्तर होती है।

इन्हें भी देखें
हाथ औजार
बढ़ईगीरी

श्रेणी:बढ़ईगीरी
श्रेणी:काष्ठकारी
श्रेणी:हाथ औजार
जोहोर बाहरू

thumb|जोहोर बाहरू

जोहोर बाहरू (Johor Bahru) दक्षिणपूर्व एशिया के मलेशिया देश के जोहोर राज्य की राजधानी है। यह कुआला लुम्पुर के बाद देश का दूसरा सबसे बड़ा शहर भी है। जोहोर बाहरू मलय प्रायद्वीप का दक्षिणतम शहर है और यह सिंगापुर द्वीप देश के बहुत पास स्थित है।

 इन्हें भी देखें 
 जोहोर
 मुआर (शहर)

 सन्दर्भ 

श्रेणी:जोहोर राज्य
श्रेणी:मलेशिया के आबाद स्थान
ज्योति (धारावाहिक)

thumb|भारतीय हिन्दी धारावाहिक: 'ज्योती'। स्नेहा वाघ (ऊपर), जो ज्योती की भूमिका निभाती है, और 'ज्योती' के मुख्य अभिनेताओं (नीचे)।

ज्योती एक भारतीय हिन्दी धारावाहिक है, जिसका प्रसारण इमेजीन पर 16 फरवरी 2009 से 27 नवम्बर 2010 तक सोमवार से शुक्रवार रात 8:30 को होता था। बाद में यह समय 7:30 हो गया।

कहानी
ज्योती (स्नेहा वाघ) एक परिवार की सबसे बड़ी बेटी का नाम है, जिस पर यह कहानी आधारित है। ये अपने परिवार के लिए एक अकेली काम करते रहती है और अपने इच्छाओं और सपनों को अपने परिवार के लिए भूल जाती है। उसे कई समय बात अपने सपनों का राजकुमार मिलता है। लेकिन तभी उसे पता चलता है कि वह और उसकी छोटी बहन एक दूसरे से प्यार करते हैं। उसके बाद ज्योति फिर अपने पहले वाले कार्यों में लग जाती है। इसके बाद उसके जीवन में एक नया मोड़ आता है जब उसे यह बात पता चलती है कि उसकी बहन सुषमा उसकी बहन नहीं है।

उसके बाद ज्योति को फिर से एक अमीर व्यक्ति से प्यार हो जाता है और वह उससे शादी कर लेती है। इसके बाद तीसरी बार उसके जीवन में परेशानी आती है। उसकी एक और बहन सुधा (सृति झा) में दोहरा व्यक्तित्व होता है। दिन में अपने घर में वह धीमी बोलने वाली लड़की होती है और बाहर में रात को वह देविका बन जाती है। उसके बाद वह सुधा को दिमाग के डॉक्टर के पास ले जाती है। इसके बाद सुधा को पंकज के छोटे भाई उदय से प्यार हो जाता है और वह दोनों गुपचुप शादी कर लेते हैं। इसके बाद छोटी माँ, ज्योति के ऊपर आरोप लगाती है कि उसके कारण ही यह सभी परेशानी हो रहा है। लेकिन ज्योति की परेशानी यह थी कि सुषमा जो बृज के साथ रह रही थी। वह बहुत अधिक पी कर सुषमा को मारते रहता था। यह परेशानी तब हल हो जाती है जब सुषमा को ज्योति अपने घर वापस ले आती है।

कलाकार
 स्नेहा वाघ - ज्योती कबीर सीसोदिया 
 सृति झा - सुधा शर्मा 
 श्रीनिधि शेट्टी - सुषमा शर्मा 
 समीर शर्मा - बृज 
 वरुण खंडेलवाल - संदीप शर्मा 
 दिव्यलक्ष्मी - मीनल वशिष्ठ राठोड़ 
 गीतु बावा - पूनम शर्मा 
 जाहिदा परवीन - पद्मा देवी 
 संजय बत्रा - ज्योती के पिता 
 सर्वर आहूजा - तुहिना वोहरा 
 आलोक नरूला - उदय वशिष्ठ 
 आमिर दल्वी - कबीर सीसोदिया 
 अंकित अरोड़ा - विक्रांत सीसोदिया 
 पल्लवी सुभाष चन्द्रन - आशा सीसोदिया 
 ऋतुराज - कबीर के पिता 
 आलिका शेख - वर्णिका

सन्दर्भ

बाहरी कड़ियाँ

श्रेणी:भारतीय टेलीविजन धारावाहिक
श्रेणी:एनडीटीवी इमैजिन के कार्यक्रम
मौनी राय

मौनी राय एक भारतीय अभिनेत्री हैं। यह 2007 से धारावाहिकों में कार्य कर रही हैं। यह सबसे पहले क्योंकि सास भी कभी बहू थी में किरदार निभा रही थी। मोनी राय ने जनवरी 2022 में दुबई के जाने माने बिजनेस मैन सुरज नामदार से हिन्दु रिति रिवाजों से शादी कर ली 

धारावाहिक
 2007-08 क्योंकि सास भी कभी बहू थी
 2008 जरा नचके दिखा 
 2008 कस्तुरी - शिवानी
 2009 पति पत्नी और वो
 2011–14 देवों के देव...महादेव - सति
 2012–13 जुनून - ऐसी नफरत तो कैसा इश्क 
 2014 झलक दिखला जा 7 
 2015-नागिन(धारावाहिक) - शिवन्या/ शिवांगी

फिल्मोग्राफी
 2018- गोल्ड

व्यक्तिगत जीवन
रॉय को उनके देश की लगातार यात्राओं के कारण संयुक्त अरब अमीरात के स्वर्ण वीजा से सम्मानित किया गया है।

27 जनवरी 2022 को, तीन साल की डेटिंग के बाद, रॉय और दुबई के व्यवसायी सूरज नांबियार ने गोवा के पणजी में पारंपरिक मलयाली और बंगाली समारोहों में शादी कर ली।

पुरस्कार
 वर्ष कार्य पुरस्कार श्रेणी परिणाम संदर्भ २०१८ स्वर्ण लक्स गोल्डेन रोज़ एवार्ड्स एमर्जिंग न्यूब्यूटी ऑफ़ द ईयर  २०१९ लायन गोल्ड अवार्डस मोस्ट स्टाइलिश पर्सनॉलिटी 

इन्हें भी देखें
 मोहित रैना
 सन्दर्भ 

बाहरी कड़ियाँ
 

श्रेणी:1985 में जन्मे लोग
श्रेणी:जीवित लोग
अली अहमद हुसैन खान

+ अली अहमद हुसैन खान 200px|अली अहमद हुसैन खान जन्मतिथि: 21 मार्च, 1939  निधन: 16 मार्च, 2016 संगीतज्ञ, शहनाई वादक जन्मस्थान: कोलकाता, पश्चिम बंगाल
अली अहमद हुसैन खान (21 मार्च, 1939 - 16 मार्च, 2016), भारत के एक शहनाई वादक थे। उनका जन्म कोलकाता में हुआ था। वे उस्ताद बिस्मिल्ला ख़ाँ के बाद शहनाई वादक के तौर पर सबसे ज्यादा मशहूर रहे। उन्होंने वर्ष 1973 में दूरदर्शन के उद्घाटन कार्यक्रम में शहनाई बजाई थी। वर्ष 2012 में पश्चिम बंगाल सरकार ने उन्हें ‘बंगभूषण अवार्ड’ से सम्मानित किया था। वे आइटीसी संगीत रिसर्च अकादमी कोलकाता में पढ़ाते भी थे।
 इन्हें भी देखें 
 भारतीय संगीत
 हिंदुस्तानी संगीत
सन्दर्भ

 बाहरी कड़ियाँ 
 आधिकारिक जालस्थल
 उस्ताद अली अहमद हुसैन खान

श्रेणी:1939 में जन्मे लोग
श्रेणी:२०१६ में निधन
श्रेणी:संगीत
श्रेणी:भारतीय मुस्लिम
बाहुबली (बहुविकल्पी)

बाहुबली नाम से निम्न लेख हैं:

 धर्म 
 बाहुबली- जैन धर्म में भगवान

 अन्य 

 बाहुबली :द बिगनिंग- एक चलचित्र।
 बाहुबली 2: द कॉन्क्लूज़न - एक चलचित्र।
 बाहुबली (फ़िल्म श्रृंखला)। 
 बाहुबली २: द कॉन्क्लूज़न के गाने।
सून त्ज़ू बींग्फ़ा

द आर्ट ऑफ़ वॉर  (चीनी: 孫子兵法; आचार्य सून की युद्ध नीति) जिसके प्रचलित अंग्रेज़ी अनुवाद का नाम आर्ट ऑफ़ वॉर (हिन्दी: युद्ध की कला) है, प्राचीन चीन में आचार्य सून त्ज़ू द्वारा लिखित युद्धशास्त्र, युद्धनीति, युद्ध दर्शन और रणनीति के बारे में लिखी गई एक 13 अध्याय की एक किताब है। इस पुस्तक में मुख्य रूप से सेना द्वारा अपनाया जाने वाले नीति और कार्य करने का तरीका था।Interview with Dr. William Duiker, Conversation with SonshiForbes, Andrew ; Henley, David (2012). The Illustrated Art of War: Sun Tzu. Chiang Mai: Cognoscenti Books. ASIN: B00B91XX8UMcCready, Douglas. Learning from Sun Tzu, Military Review, May–June 2003.  The Illustrated Art of War. 2005. Oxford University Press. p. 17, 141-143.

अनुवाद
इस चीनी भाषा में लिखी गई पुस्तक का पहला अनुवाद वर्ष 1772 में फ्रांसीसी भाषा में किया गया था। उसके बाद इसे वर्ष 1905 में एक अंग्रेज़ ने अंग्रेज़ी में आंशिक रूप से अनुवाद किया था। इसके बाद वर्ष 1910 में इसे पूरी तरह से अनुवाद किया गया।

इतिहास
सुन वू द्वारा पहली शताब्दी से चीनी संस्कृति में पहली बार सेना और उनसे जुड़ी जानकारी को पाठ्य के रूप में लिखा जाने लगा था। इसे बाद में वर्ष -514 से -495 के मध्य राजा हेलु द्वारा पढ़ा और समझा जाने लगा। इसी के बाद से इस पुस्तक को "युद्ध की कला" के नाम से जाना जाने लगा। इसके लेखक ने जब अपने घर के स्थान में गए तो उन्होंने बताया कि उन्होंने अपने क्षमता द्वारा कई बाते लिखी, जिसमें महल की महिलाओं को भी युद्ध की कला सीखा कर और परीक्षण देकर अपनी सेना को और भी मजबूत कर सकते हैं। आदि तरीके शामिल थे, जिसे पढ़ने के बाद राजा खुश हो गए।

सन्दर्भ

बाहरी कड़ियाँ

श्रेणी:युद्ध कलाएँ
श्रेणी:पुस्तकें
देवदत्त

देवदत्त, सुपब्बुध (सुप्रबुद्ध) के पुत्र था और  भगवां बुद्ध के समकालीन था। वह बुद्ध से दीक्षित होकर बौद्ध संघ में शामिल हो गये था। प्रारंभ में बौद्धधरम के प्रति उसकी बड़ी आस्था थी और अल्प अवधि में ही उसकी गणना बुद्ध के प्रमुख 'एकादश शिष्यों' में होने लगी। किंतु कालांतर में वह बुद्ध के प्रतिद्वंद्वी हो गया और उसने अजातशत्रु से मिलकर बुद्ध के प्राणघात के लिए कई षड्यंत्र किए। उसने संघभेद की भी चेष्टा की तथा बुद्ध की प्रतिद्वंद्वीता में गया में अपने समर्थक ५०० भिक्षुओं का एकत्र कर नए बौद्धसंघ की स्थापना की; किंतु बुद्धशिष्य मोग्गलान ने उसके संघ का विघटन कर दिया।

श्रेणी:बौद्ध धर्म
सेरी मेनांती

thumb|250px|नेगेरी सेमबिलान के यामतुआन बेसर का निवास, जो "इस्ताना बेसर सेरी मेनांती" कहलाता है
thumb|250px|सेरी मेनांती पुराना महल
सेरी मेनांती (Seri Menanti) दक्षिणपूर्व एशिया के मलेशिया देश के नेगेरी सेमबिलान नामक राज्य में स्थित एक शहर है। यह उस राज्य के पारम्परिक राजघराने की राजधानी भी है, हालांकि नेगेरी सेमबिलान की वास्तविक प्रशासनिक राजधानी सेरेम्बन है, जो एक भिन्न शहर है।"West Malaysia and Singapore," Wendy Moore, Tuttle Publishing, 1998, ISBN 9789625931791 मलेशिया के अधिकतर राज्यों में "सुल्तान" राज्य का औपचारिक (बिना प्रशासनिक शक्तियों वाला) संवैधानिक राजाध्यक्ष होता है, लेकिन नेगेरी सेमबिलान में सुल्तान की बजाए यामतुआन बेसर नामक राजाध्यक्ष है। नेगेरी सेमबिलान के यामतुआन बेसर का महल सेरी मेनांती में ही है और इसे "इस्ताना बेसर" कहा जाता है ("इस्ताना" या "अस्ताना" मलय भाषा में संस्कृत के "स्थान" शब्द का रूप है)।"A Malay-English Dictionary," R.J. Wilkinson; Published by Kelly and Walsh, Limited, 1901, ... استان astana or istana [Skr. asthana, a residence.] A prince's residence; a palace ...

 इतिहास और नामोत्पत्ति 
१४वीं शताब्दी ईसवी में मिनंगकाबाऊ लोग सुमात्रा द्वीप से नेगेरी सेमबिलान क्षेत्र में आये और स्थानीय राजनीति पर काबू करने लगे। १५वीं सदी में वे सेरी मेनांती के क्षेत्र पर फैलने लगे और मान्यता है कि एक मिनंगकाबाऊ राजकुँवर ने यहाँ चावल के तीन छोटे पौधे देखे और इस क्षेत्र का नाम "पैडी मेनांती" रखा, यानि "चावल की प्रतीक्षा"। आगे चलकर यह नाम "सेरी मेनांती" (सेरी संस्कृत के श्री शब्द का रूप है) हो गया, जिसका अर्थ "चावल की देवी" है।

 इन्हें भी देखें 
 नेगेरी सेमबिलान
 सेरेम्बन
 मिनंगकाबाऊ लोग

 सन्दर्भ 

श्रेणी:नेगेरी सेमबिलान (राज्य)
श्रेणी:मलेशिया के आबाद स्थान
द्रुतशीतक

अंगूठाकार|एक द्रुतशीतक (चिलर)
thumb|संपीडन द्रुतशीतक के प्रमुख अवयव A: गरम क्षेत्र (बाहर), B: ठण्डा कमरा, I: ऊष्मारोधी (इन्सुलेटर), 1: संघनित्र 2, 3. वाष्पित्र (evaporator) 4. संपीडक (कम्प्रेशर)
right|thumb|300px|प्रशीतन का कार्ना चक्र
द्रुतशीतक (chiller) वह यन्त्र है जो वाष्प-संपीडन या शोषण प्रशीतन चक्र का उपयोग करके किसी द्रव से ऊष्मा निकालती है। इस रीति से ठण्डा किया गया यह द्रव जब किसी ऊष्मा विनिमायक से होकर ले जाया जाता है जिससे हवा या कोई उपकरण आदि ठण्डा किये जाते हैं।
श्रेणी:प्रशीतलन प्रौद्योगिकी
इक़बाल पार्क

इकबाल पार्क या इकबाल उद्यान लाहौर में स्थित एक उद्यान है। इस पार्क में पाकिस्तान आंदोलन का मशहूर स्मारक मीनार-ए-पाकिस्तान भी स्थित है, जिसे 1940 के लाहौर संकल्प की याद में बनाया गया था। इस मीनार की ऊंचाई 60 मीटर है। ब्रिटिश काल के दौरान कसका नाम मिंटो पार्क था।

चित्रपट्टिका

इन्हें भी देखें
मीनार-ए-पाकिस्तान

सन्दर्भ

श्रेणी:लाहौर के उद्यान
खनिज ऊर्ण

right|thumb|300px|खनिज ऊर्ण
खनिज ऊर्ण (मिनरल वुल / Mineral wool) एक ऊष्मारोधी पदार्थ है जिसका निर्माण कुछ पिघले हुए खनिजों से तन्तु बनाकर किया जाता है।

इन्हें भी देखें
तन्तु काँच (फाइबर ग्लास)

श्रेणी:ऊष्मारोधक
अध्यक्षीय प्रणाली

right|500px|thumb|        

अध्यक्षीय प्रणाली या राष्ट्रपति प्रणाली एक ऐसी गणतांत्रिक शासनप्रणाली होती है, जिसमें राजप्रमुख(सरकार प्रमुख) और राष्ट्रप्रमुख(रष्ट्राध्यक्ष) एक ही व्यक्ति होता है। अध्यक्षीय गणतंत्र का एक उदाहरण है अमेरिका और लगभग सभी लैटिन अमेरिकी देश, वहीं फ्रांस में एक मिश्रित संसदीय और अध्रक्षीय व्यवस्था है।

 अनुयायी देश 

 
 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 
 
 

 प्रधानमंत्री युक्त अध्यक्षीय प्रणाली 

 
 
 
 
 
 
  
 
 
 
 

 
 
 
 
 
 
 
 
 
 
 
 

इन्हें भी देखें
 अमेरिकी कांग्रेस
 पैलेस ऑफ़ वेस्टमिन्स्टर
 लोकतंत्र का इतिहास
 संसदीय प्रणाली
 वेस्टमिंस्टर प्रणाली
 गौरवशाली क्रांति
 राष्ट्रमण्डल प्रजाभूमि
 राष्ट्रप्रमुख
 शासनप्रमुख

सन्दर्भ

बाहरी कड़ियाँ
 The Great Debate: Parliament versus Congress
 Castagnola, Andrea/Pérez-Liñán, Aníbal: Presidential Control of High Courts in Latin America: A Long-term View (1904-2006), in: Journal of Politics in Latin America, Hamburg 2009.

श्रेणी:राजनीति
श्रेणी:शासन प्रणाली
श्रेणी:अध्यक्षीय प्रणाली
पाकिस्तानी संविधान का इक्कीसवाँ संशोधन

पाकिस्तान के संविधान का इक्कीसवीं संशोधन ( उर्दू:  'آئین پاکستان میں اکیسویں ترمیم' ) दोनों पाकिस्तान की नेशनल असेंबली और पाकिस्तान के सीनेट द्वारा पारित किया गया था 6 जनवरी 2015 को। इसने 7 जनवरी 2015 को राष्ट्रपति की स्वीकृति प्राप्त किया। इस विधेयक ने अनुच्छेद 175 और संविधान की पहली अनुसूची में संशोधन किया था। यह एक आत्म निहित खंड है, जो संशोधन 7 जनवरी, 2017 को समाप्त हो करने का कारण बनता है। 
 

 पृष्ठभूमि 
संशोधन की स्थापना की त्वरित सुनवाई सैन्य अदालतों के लिए - आतंकवादी अपराधों, पाकिस्तान के खिलाफ युद्ध छेड़ने और पाकिस्तान की सुरक्षा की धमकी कार्य करता है। इन अदालतों की अवधि दो वर्ष है। संविधान में संशोधन करने का निर्णय 2014 पेशावर स्कूल नरसंहार के बाद आया है।

इन्हें भी देखें
पाकिस्तान का संविधान

सन्दर्भ

श्रेणी:पाकिस्तानी संविधान के संशोधन
कन्काई धाम कोटीहोम

thumb|right|250px|कनकाई धाम (कोटीहोम) के मूल मन्दिर (कोटियज्ञेश्वर शिव पांचायन मन्दिर) 
कनकाई धाम (कोटीहोम) नेपाल के पूर्वांचल का एक महत्वपूर्ण धार्मिक पर्यटन क्षेत्र है। ये धाम नेपाल के झापा जिला के करीब मध्य भाग में कनकाई नगरपालिका के वार्ड नं ४ में तथा प्रसिद्ध कन्काई नदी के पूर्वीय तटीय क्षेत्र में अवस्थित है। कन्काई धामको कनकाई धाम, कोटीहोम, माइधाम, माई , जैसे अनेक नामों से भी जाना जाता है। 
 thumb|right|250px|कन्काईमाई का मेला 
 इतिहास 

सन्दर्भ
 
इन्हें भी देखें 

बाहरी कड़ियाँ

श्रेणी:नेपाल के धार्मिक स्थल
श्रेणी:मन्दिर
सरदार गब्बर सिंह

सरदार गब्बर सिंह एक भारतीय तेलुगू फिल्म है, जिसका निर्देशन के॰ एस॰ रवीन्द्र ने किया है। इसका निर्माण पवन कल्याण और शरद मरार ने मिल कर किया है। यह फिल्म गब्बर सिंह (2012) का ही दूसरा भाग है। इस फिल्म में पवन कल्याण और काजल अग्रवाल मुख्य किरदार में हैं। इस फिल्म को पहले गब्बर सिंह 2 नाम से बनाया जा रहा था। यह फिल्म 8 अप्रैल 2016 को तेलुगू और हिन्दी भाषा में सिनेमाघरों में प्रदर्शित होगी। इसे तेलुगू भाषा में बनाया गया है लेकिन इसका अनुवाद हिन्दी में भी किया गया है।

कलाकार
 पवन कल्याण
 काजल अग्रवाल
 राई लक्ष्मी
 शरद केलकर
 ब्रहमानंदम
 राव रमेश
 अली
 मुकेश ऋषि
 प्रदीप रावत
 कबीर दुहन सिंह
 ब्रहमजी
 तनिकेल्ल भरनी
 कृष्ण मुराली
 
निर्माण
विकास

सन्दर्भ

बाहरी कड़ियाँ
 

श्रेणी:2016 की फ़िल्में
आरू द्वीपसमूह

right|250px|thumb|पूर्वी इण्डोनेशिया में आरू द्वीपसमूह की अवस्थिति (लाल रंग में)
आरू द्वीपसमूह (अंग्रेज़ी: Aru Islands, इण्डोनेशियाई: Kepulauan Aru) इण्डोनेशिया के मालुकू द्वीपसमूह में एक ९५ कम ऊँचाई वाले द्वीपों का समूह है। प्रशासनिक रूप से यह इण्डोनेशिया के मालुकू प्रान्त में शामिल हैं। यह समूह सात ज़िलों में बंटा हुआ है।Spyer, Patricia (1997). The eroticism of debt: pearl divers, traders, and sea wives in the Aru Islands, Eastern Indonesia. American Ethnologist 24(3):515-538.

 इन्हें भी देखें 
 मालुकू द्वीपसमूह
 मालुकू

 सन्दर्भ 

*
श्रेणी:आराफ़ूरा सागर
श्रेणी:मालुकू द्वीपसमूह
श्रेणी:इण्डोनेशिया के द्वीपसमूह
श्रेणी:मालुकू (प्रांत)
कोलम्बियन विनिमय

thumb|350px|मूल रूप से अमेरिकी महाद्वीप के पौधे।
thumb|350px|मूल रूप से अफ्रीका-यूरेशिया के पौधे।
कोलम्बियन विनिमय 15 वीं और 16 वीं शताब्दी में अमेरिकी और अफ्रीकी-यूरेशियाई गोलार्द्धों के बीच जानवरों, पौधों, संस्कृति, मानव आबादी, प्रौद्योगिकी, और विचारों के व्यापक हस्तांतरण को कहते हैं।
धार्मिक भाषा

धार्मिक भाषा एक ऐसी भाषा होती है जिसे धार्मिक प्रयोगों के लिये इस्तेमाल किया जाता है। किसी धार्मिक भाषा का प्रयोग करने वाले अपने दैनिक जीवन में किसी अन्य भाषा का प्रयोग करते हैं और वह धार्मिक भाषा उनकी मातृभाषा नहीं होती। अक्सर श्रद्धालुओं की दृष्टि में धार्मिक भाषा को मातृभाषा से अधिक शुद्ध, आध्यात्मिक, या अन्य गुणों से भरपूर माना जाता है। हिन्दुओं के लिये संस्कृत, दक्षिण भारत, श्रीलंका और दक्षिण-पूर्व एशियाई हिन्दू दक्षिण पूर्व एशियाई हिंदू के लिये तमिल, कैथोलिक ईसाईयों के लिये लातीनी, इथोयोपियाई पारम्परिक ईसाईयों के लिये गिइज़, सीरियाई ईसाईयों के लिये सीरियाई, मुसलमानों के लिये शास्त्रीय अरबी (जो आधुनिक अरबी भाषा से काफ़ी भिन्न है) और बौद्ध धर्मियों के लिये पालि धार्मिक भाषाओं की भूमिका निभातीं हैं। इनमें से कोई भी आधुनिक युग में दैनिक प्रयोग की भाषा नहीं है। समाज में अक्सर किसी धार्मिक भाषा को लिखने-पढ़ने वालों को अन्य लोग मान्यता देते हैं, क्योंकि वे धर्मग्रंथ समझने-समझाने और धार्मिक समारोहों में सही भाषा प्रयोग व उच्चारण द्वारा धार्मिक नियमों का पालन करने में सक्षम माने जाते हैं।Buswell, Robert E., ed. (2003), Encyclopedia of Buddhism 1, London: Macmillan, p. 137.Salvucci, Claudio R. 2008. The Roman Rite in the Algonquian and Iroquoian Missions. Merchantville, NJ:Evolution Publishing.

 भारतीय धर्म 
हिन्दू धर्म का पहला साहित्यिक संदर्भ ईसा पूर्व ५वीं-१०वीं शताब्दी के प्राचीन तमिल संगम साहित्य में मिलता है। वेद, भगवद गीता, पुराण, उपनिषद, महाकाव्य रामायण और महाभारत और विभिन्न पूजा ग्रंथ जैसे सहस्रनाम, समागम और रुद्रम संस्कृत में लिखे गए हैं। पुराण और आगम तमिल और संस्कृत दोनों में पाए जाते हैं। भारतीय उपमहाद्वीप के प्राचीन मंदिरों में अधिकांश शिलालेख तमिल में हैं। संस्कृत और तमिल के अलावा, भारत की विभिन्न क्षेत्रीय भाषाओं जैसे हिंदी, असमिया, बंगाली, ओडिया, मैथिली, पंजाबी, तेलुगु, तमिल, गुजराती, कन्नड़, मलयालम, मराठी, तुलु, पुरानी जावानीस और कई हिंदू आध्यात्मिक रचनाओं की रचना की गई। बाली.

पाली, संस्कृत, चीनी और तिब्बती बौद्ध धर्म की प्रमुख पवित्र भाषाएँ हैं। शैववाद, वैष्णववाद, शक्तिवाद, बौद्ध धर्म और जैन धर्म के भजन, ग्रंथ तमिल में रचे गए हैं। पंजाबी और संस्कृत सिख धर्म की धार्मिक भाषा हैं ।

 इन्हें भी देखें 
 संस्कृत
 तमिल भाषा

 सन्दर्भ 

*
श्रेणी:पूजन भाषाएँ
श्रेणी:रीति भाषाएँ
आजाद हिन्द डाकटिकट

thumb|right|आजाद हिन्द डाक टिकट

सन १९४३ में नाजी जर्मनी द्वारा आजाद हिन्द फौज के लिये छः प्रकार के डाकटिकट जारी किये गये थे। उन्हें आजाद हिन्द डाक टिकट (Azad Hind Stamps) कहा जाता है।Freeston, Andrew. The Azad Hind and Chalo Delhi Stamps of the Indian Legion and Indian National Army of Subhas Chandra Bose 1941–1945. Waikawa Beach, New Zealand: 1999, p.9. भारतीय डाक ने इन अप्रयुक्त टिकटों को अपने 'भारतीय स्वतन्त्रता संग्राम : डाक टिकटों में' में शामिल किया है।"Footprints of history " by S. Theodore Baskaran in The Hindu, 16 December 2000. Retrieved 30 December 2009.

सन्दर्भ

श्रेणी:सुभाष चन्द्र बोस
प्रथम आजाद हिन्द फौज

thumb|जनरल मोहन सिंह (पगड़ी में), जापानी मेजर फुजिवारा द्वारा पहली भारतीय राष्ट्रीय सेना के नेता का स्वागत, अप्रैल १९४२
फरवरी १९४२ से दिसम्बर १९४२ तक की आजाद हिन्द फौज को प्रथम आजाद हिन्द फौज (First Indian National Army (या the First INA)) कहते हैं। इसका संगठन सिंगापुर को जीतने के बाद जापान के समर्थन एवं आर्थिक सहयोग से किया गया था। ४० हजार भारतीय युद्धबन्दियों में से इसमें १२ हजार युद्धबन्दी शामिल थे जो मलाया अभियान में पकड़े गये थे या जिन्होने सिंगापुर में आत्मसमर्पण किया था। इस सेना का नेतृत्व मोहन सिंह के हाथ में था।
सन्दर्भ

इन्हें भी देखें

बाहरी कड़ियाँ

श्रेणी:आज़ाद हिन्द फ़ौज